Document ID: /roh_data/filtered/fineweb-2-filterrobots_roh.jsonl.gz/58352

La radunanza communala da Silvaplauna ha reelegì Daniel Bosshard sco president da vischnanca. Senza concurrent ha el fatg 75 vuschs e cun quai tut las vuschs valaivlas. Bosshard è reelegì per la perioda d'uffizi dal 2020 fin il 2022.
Plinavant ha la radunanza communala approvà il quint annual dal 2018. Quel serra cun in surpli da 2,6 milliuns francs. Quest resultat possian ins attribuir ad entradas suplementaras da taglia cumpareglià cun il preventiv.
Sbassament da la taglia
La suprastanza communala tiria en consideraziun da proponer al suveran da sbassar la taglia. Tenor la communicaziun da la chanzlia da Silvaplauna veglia la suprastanza far quai a la radunanza da quest atun che tracta il preventiv per l'onn 2020.
RR novitads 06:00